smcproject/ml-wiki-sentences huggingface dataset:
പതിനേഴാം നൂറ്റാണ്ടിൻറെ രണ്ടാം പകുതിയിൽ തെക്കൻ കേരളത്തിൽ നിന്നുയർന്നു വന്ന പ്രഗല്ഭനായ നാട്ടുവൈദ്യനായിരുന്നു ഇട്ടി അച്യുതൻ.
കേരളത്തിലെ സസ്യസമ്പത്തിനേ  കുറിച്ചുള്ള സമഗ്രവിവരങ്ങൾ   ഉൾപ്പെടുത്തിക്കൊണ്ട് തയ്യാറാക്കിയ ഹോർത്തൂസ് മലബാറിക്കൂസ് എന്ന ഗ്രന്ഥസമുച്ചയത്തിൻറെ നിർമ്മാണത്തിൽ മുഖ്യപങ്ക് വഹിച്ചു.
ഈ ലക്ഷ്യത്തിനായി പരിശ്രമിച്ച കൊച്ചിക്കോട്ടയിലെ ഡച്ച് ഗവർണ്ണറായിരുന്ന ആഡ്രിയാൻ വാൻ റീഡി ന് തദ്ദേശീയസസ്യങ്ങളെക്കുറിച്ചും അവയുടെ ഔഷധഗുണങ്ങളെക്കുറിച്ചും ഉള്ള വിവരങ്ങൾ പകർന്നു നൽകിയത് ഇട്ടി അച്യുതനായിരുന്നു.
1678-1693 കാലഘട്ടത്തിൽ നെതർലൻഡിലെ ആംസ്റ്റർഡാമിൽ നിന്നും അച്ചടിച്ചു പ്രസിദ്ധീകരിച്ച  ഈ ഗ്രന്ഥസമുച്ചയത്തിൽ ഉൾപ്പെട്ട  സസ്യങ്ങളുടെ മലയാളം പേരുകൾ പറഞ്ഞുകൊടുത്തത് ഇട്ടി അച്യുതനായിരുന്നു.
മലയാളലിപി ആദ്യമായി അച്ചടിക്കപ്പെട്ടത് ഹോർത്തൂസ് മലബാറിക്കസിലായിരുന്നതിനാൽ ഇട്ടി അച്യുതൻറെ പേര് ഇക്കാര്യത്തിലും പ്രാധാന്യം അർഹിക്കുന്നു.
പന്ത്രണ്ട് വാല്യങ്ങളായി പ്രസിദ്ധീകരിക്കപ്പെട്ട ഹോർത്തൂസ് മലബാറിക്കസിൻറെ ഒന്നാം വാല്യത്തിൽ ഇട്ടി അച്യുതൻറെ പങ്കിനെപ്പറ്റി പരാമർശിക്കുന്ന നാല് സാക്ഷ്യപത്രങ്ങൾ ചേർത്തിട്ടുണ്ട്.
അതിൽ രണ്ടെണ്ണം ഇട്ടി അച്യുതൻ തന്നെ എഴുതിയതാണ്.
മറ്റു രണ്ടെണ്ണം,  ഹോർത്തൂസിൻറെ മലയാളത്തിൽ എഴുതിയ മൂലരൂപത്തെ പോർച്ചുഗീസിലേക്കും തുടർന്ന് ലാറ്റിൻഭാഷയിലേക്കും വിവർത്തനം ചെയ്ത പരിഭാഷകർ എഴുതിയതും ആയിരുന്നു.
പതിനേഴാം നൂറ്റാണ്ടിൽ കരപ്പുറം എന്നറിയപ്പെട്ടിരുന്ന സ്ഥലം അതായത് ഇന്നത്തെ ആലപ്പുഴ ജില്ലയിലെ ചേർത്തല താലൂക്കിൽപ്പെടുന്ന കടക്കരപ്പള്ളി എന്ന ഗ്രാമമായിരുന്നു.
ഈഴവ കുടുംബത്തിൽ ആണെന്ന് പറയുന്നുണ്ടെങ്കിലും കൃത്യമായ ജാതി ഏതാണ് എന്നതിൽ അവ്യക്തതയുണ്ട്.
ഡച്ചു രേഖകളിൽ "ചെകൊ" എന്നുമാത്രമാണ് ഉള്ളത്.
കെ. വി അയ്യരെ പോലെ ഉള്ള ചരിത്രകാരന്മാർ അദ്ദേഹം
( തീയ്യ ) ജാതിയിൽ ജനിച്ച വൈദ്യൻ എന്നാണ് രേഖപ്പെടുത്തി കാണുന്നത്.
അതിന് കാരണം അദ്ദേഹം ജനിച്ചത് ആലപ്പുഴ ജില്ലയിൽ ആയിരുന്നെങ്കിലും മലബാറിലെ വൈദ്യൻ എന്നാണ് ഡച്ച് രേഖകളിൽ എഴുതിയിട്ടുള്ളത്.
കേരളത്തിലെ ആദ്യത്തെ ആയുർവേദ നിഘണ്ടു കർത്താവായ കിട്ടു ആശാനും കരപ്പുറത്തുകാരനാണ് .
പ്രശസ്തരായ നാട്ടുവൈദ്യൻമാരുടെ കുടുംബമായിരുന്ന കൊല്ലാട്ട് (കൊല്ലാട്ടുപറമ്പ്) ആയിരുന്നു അദ്ദേഹത്തിൻറെ തറവാട് എന്നത് സാക്ഷ്യപത്രത്തിൽ നിന്നും വ്യക്തമാണെങ്കിലും ഇദ്ദേഹത്തിൻറെ കൃത്യമായ ജനനവർഷമോ, മരണവർഷമോ ലഭ്യമല്ല.
ഹോർത്തൂസ് മലബാറിക്കസിൻറെ ഒന്നാം വാല്യത്തിൽ ചേർത്തിട്ടുള്ളതും ഇട്ടി അച്യുതൻ സ്വന്തം കൈയ്യക്ഷരത്തിൽ എഴുതിയതുമായ സാക്ഷ്യപത്രത്തിലെ 1675 ഏപ്രിൽ 20 എന്ന തിയതി മാത്രമാണ് ഇദ്ദേഹത്തിൻറെ ജീവിതകാലം സംബന്ധമായ ഏകസൂചനയായി നിലകൊള്ളുന്നത്.
പണ്ഡിതനും പാരമ്പര്യ വൈദ്യനുമായ ഇട്ടി അച്ചുതന് കേരളത്തിലെ ഒരുവിധം സസ്യജാലങ്ങളുടെയെല്ലാം ഔഷധഗുണങ്ങൾ അറിയാമായിരുന്നു.
പതിനേഴാം നൂറ്റാണ്ടിൽ ഹോർത്തൂസ് മലബാറിക്കൂസ് പോലെ ബൃഹത്തും മഹത്തരവുമായ ഒരു ഗ്രന്ഥം നിർമ്മിക്കുന്നതിനു കായികവും മാനസികവുമായ ഒട്ടുവളരെ ക്ലേശം സഹിച്ചിരിക്കുമെന്നു കരുതപ്പെടുന്നു.
ഹോർത്തൂസ് മലബാറിക്കൂസിനുള്ള സംഭാവനകൾ
ആയൂർവേദത്തിനുമുമ്പേ നിലനിന്നിരുന്ന നാട്ടുചികിത്സാ വിധികളെക്കുറിച്ചുള്ള വിവരങ്ങളാണ് ഇട്ടി അച്യുതൻ ഹോർത്തൂസ് മലബാറിക്കൂസിൽ ഉൾപ്പെടുത്തുന്നതിനായി വെളിപ്പെടുത്തിക്കൊടുത്തത്.
ഒരു പരമ്പരാഗതവിജ്ഞാനസമ്പത്തായി കൊല്ലാട്ടു കുടുംബം കൈമാറിസൂക്ഷിച്ചിരുന്ന 'ചൊൽക്കേട്ടപൊസ്തകത്തിലെ' വിവരങ്ങളാണ് ഇട്ടി അച്യുതൻ വാൻ റീഡിൻറെ നിർദ്ദേശപ്രകാരം വെളിപ്പെടുത്തിയത്.
കൊല്ലാടൻമാർ എന്നറിയപ്പെട്ടിരുന്ന ഇട്ടി അച്യതൻറെ കുടുംബക്കാർ കാത്തുസൂക്ഷിച്ചിരുന്ന 'ചൊൽക്കേട്ടപൊസ്തകം' എന്ന താളിയോലസമാഹാരം ഇന്ന് നഷ്ടപ്പെട്ടു പോയിരിക്കുകയാണെങ്കിലും അതിലെ ആയൂർവേദത്തിൽ നിന്നും വ്യത്യസ്തമായ ചെടിയറിവുകളും ചികിത്സാരീതികളും കാലാതീതമായി സംരക്ഷിക്കപ്പെടാൻ ഹോർത്തൂസ് മലബാറി ക്കൂസിൻറെ നിർമ്മാണത്തിൽ പങ്കാളിയാവുന്നതിലൂടെ ഇട്ടി അച്യുതന് സാധിച്ചു.
കറൻറ് സയൻസ് എന്ന ജേർണലിൽ പ്രസിദ്ധീകരിച്ച പ്രബന്ധത്തിൽ എച്ച്. വൈ. മോഹൻ റാം ഇക്കാര്യം വ്യക്തമാക്കുന്നുണ്ട് (2005 നവംബർ, വാല്യം 89, നമ്പർ 10).
'ചൊൽക്കേട്ട പൊസ്തകത്തിലെ വിവരങ്ങളെ അടിസ്ഥാനമാക്കി ഇട്ടി അച്യുതൻ പറഞ്ഞുകൊടുത്ത വിവരങ്ങളെ കൊങ്കിണി ബ്രാഹ്മണരും പണ്ഡിതരുമായിരുന്ന രംഗ ഭട്ട്,  വിനായക പണ്ഡിറ്റ് അപ്പു ഭട്ട് എന്നിവർ തങ്ങളുടെ ഔഷധവിജ്ഞാനകോശമായ മഹാനിഘണ്ടനത്തിലെ വിവരങ്ങളുമായി താരതമ്യപ്പെടുത്തുകയും ചെയ്തിരുന്നതായി മോഹൻ റാം സാക്ഷ്യപ്പെടുത്തുന്നു.
ഹോർത്തൂസ് മലബാറിക്കൂസിൻറെ ഒന്നാം വാല്യത്തിൽ ചേർത്തിട്ടുള്ളതും ഇട്ടി അച്യുതൻ സ്വന്തം കൈപ്പടയിൽ കോലെഴുത്തിൽ തയ്യാറാക്കിയതുമായ സാക്ഷ്യപത്രത്തിൽ ത്തെ ആധുനികമലയാളഭാഷയിൽ ഇങ്ങനെ വായിക്കാം: കരപ്പുറത്ത്, കൊടക്കരപ്പള്ളി ദേശത്ത് കൊല്ലാട്ട് വീട്ടിൽ ജനിച്ച് അവിടെ താമസിക്കുന്ന, ജാത്യാചാരങ്ങളിൽ ഈഴവർ ആയ മലയാള വൈദ്യൻ ഇപ്രകാരം അറിയിക്കുന്നു: ഹെൻഡ്രിക് വാൻറീഡ് കമ്മഡോറുടെ കല്പ്പന അനുസരിച്ച് കൊച്ചിക്കോട്ടയിൽ എത്തി, ഈ പുസ്തകത്തിൽ വിവരിച്ചിട്ടുള്ള വൃക്ഷങ്ങളും ചെറുവ്യക്ഷങ്ങളും വള്ളികളും പുൽച്ചെടികളും വിത്തുജാതികളും കൈകാര്യം ചെയ്തും പരിചയമുള്ളതുകൊണ്ടും അവയുടെ ബാഹ്യവിവരണങ്ങളും ചികിത്സയും ഞങ്ങളുടെ (ചൊൽക്കേട്ട) പുസ്തകത്തിൽ നിന്ന് മനസിലാക്കിയിട്ടുള്ളതുകൊണ്ടും ഈ പുസ്തകത്തിലെ ചിത്രങ്ങളും കുറിപ്പുകളുമായി കാണിച്ചിരിക്കുന്ന വിധത്തിൽ തരംതിരിച്ച് വ്യവസ്ഥവരുത്തി, ബഹുമാനപ്പെട്ട കമ്പനിയുടെ ദ്വിഭാഷിയായ ഇമ്മാനുവേൽ കാർനേറിയോക്ക് വിവരിച്ച് പറഞ്ഞറിയിച്ചിട്ടുള്ളതുമാവുന്നു എന്നതിന് മലയാളത്തിലെ സജ്ജനങ്ങൾക്ക് സംശയം ഇല്ലാതിരിക്കാൻവേണ്ടിഎഴുതിവെച്ചത്.
1675-ാംമാണ്ട് ഏപ്രിൽ മാസം 20ാം തിയതി കൊച്ചിക്കോട്ടയിൽ വെച്ച് എഴുതിത്.
ഹോർത്തൂസ് മലബാറിക്കൂസ് ഒന്നാം വാല്യത്തിൽ മൂന്നാമതായി ചേർത്തിരിക്കുന്ന ഈ സാക്ഷ്യപത്രത്തിൽ ഇട്ടി അച്യുതൻ കൈയ്യൊപ്പിട്ടിട്ടുണ്ടെങ്കിലും അതുകഴിഞ്ഞ് ഇട്ടി അച്യുതൻ എന്ന പേര് ചേർത്തിട്ടില്ല.
കൊല്ലാട്ടു വൈദ്യൻ എന്നു മാത്രമാണ് ചേർത്തിട്ടുള്ളത്.
എന്നാൽ, നാലാമതായി ലാറ്റിൻ ഭാഷയിൽ ചേർത്തിരിക്കുന്ന സാക്ഷ്യപത്രത്തിൻറെ അടിയിൽ ലാറ്റിൻലിപിയിൽ ഇട്ടി അച്യുദം, മലബാറിലെ വൈദ്യൻ എന്ന് അച്ചടിച്ചിട്ടുണ്ട്.
ഓസ്ട്രേലിയൻ നാഷണൽ യൂണിവേഴ്സിറ്റിയുടെ കീഴിലുള്ള ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് സ്റ്റഡീസിൽ സീനിയർ ഫെലോ ആയിരുന്ന റിച്ചാർഡ് എച്ച്. ഗ്രോവ്, ഗ്രീൻ ഇംപീരിയലിസം: കൊളോണിയൽ എക്സ്പാൻഷൻ, ട്രോപ്പിക്കൽ ഐലൻറ് ഈഡൻസ് ആൻഡ് ഒറിജിൻസ്' എന്ന തൻറെ പുസ്കത്തിൻറെ രണ്ടാം അധ്യായത്തിൽ (പേജ് 8789), ഹോർത്തൂസ് മലബാറിക്കൂസിൻറെ തയ്യാറാക്കലിൽ ഇട്ടി അച്യുതൻ വഹിച്ച പങ്കിനെക്കുറിച്ചുള്ള ഇതുവരെയുള്ള രേഖപ്പെടുത്തലുകളിലൊന്നും പരാമർശിക്കപ്പെട്ടിട്ടില്ലാത്ത മറ്റൊരു വസ്തുതയെ അനാവരണം ചെയ്യുന്നുണ്ട്.
ഹോർത്തൂസ് മലബാറിക്കൂസിൽ ഉൾപ്പെടുത്തേണ്ട സസ്യങ്ങളുടെ ക്യത്യമായ തിരഞ്ഞെടുക്കലും തിരിച്ചറിയലും സാധ്യമാക്കിയത് ഇട്ടി അച്യുതൻ മാത്രമായിരുന്നുവെന്നും കൊങ്കിണി ബ്രാഹ്മണരായിരുന്ന രംഗഭട്ട്, വിനായകഭട്ട്, അപ്പുഭട്ട് എന്നിവർക്ക് ഇക്കാര്യത്തിൽ പ്രാവീണ്യം കുറവായിരുന്നത് വാൻ റീഡിന് ബോധ്യപ്പെട്ടിരുന്നുവെന്നും റിച്ചാർഡ് ഗ്രോവ് പറയുന്നു.
ഹോർത്തൂസ് മലബാറിക്കൂസിനെക്കുറിച്ച് പഠനം നടത്തിയ മാരിയൻ ഫൗർണിയർ എന്ന ഗവേഷകനും ഇക്കാര്യം സാക്ഷ്യപ്പെടുത്തിയിട്ടുള്ളതായി ഗ്രോവ് പറയുന്നു (പേജ് 87).
പ്രസിദ്ധീകരണത്തിനുമുമ്പ് ഹോർത്തൂസ് മലബാറിക്കൂസ് പരിശോധിച്ച അർനോൾഡ് സെയ്ൻ, ജാൻ കൊമ്മേലിൻ എന്നിവർ ഇട്ടി അച്യുതനും ചെടികളുടെ ശേഖരണത്തിനും തിരിച്ചറിയലിനും സഹായിച്ച മറ്റ് പണ്ഡിതന്മാരും നിർദ്ദേശിച്ച ക്രമീകരണരീതി മാറ്റാൻ തയ്യാറായില്ല എന്നതും ഗ്രോവ് ചൂണ്ടിക്കാട്ടുന്നു.
അതേസമയം, യൂറോപ്പിൽ അന്ന് പ്രചാരത്തിലുണ്ടായിരുന്നതും പ്രാമാണികവുമായ സസ്യവർഗീകരണരീതി ഉപയോഗിക്കാനാണ് തീരുമാനിച്ചതെങ്കിൽ ഹോർത്തൂസ് മലബാറിക്കൂസിലെ ചെടികളുടെ ക്രമം മറ്റൊന്നായിപ്പോയേനേ എന്നും ഗ്രോവ് പ്രസ്താവിക്കുന്നു.
ഗ്രോവ് നിരീക്ഷിക്കുന്ന മറ്റൊരു സുപ്രധാനമായ കാര്യം, ഇട്ടി അച്യുതൻ തൻറെ പങ്കിനെക്കുറിച്ചുള്ള സാക്ഷ്യപത്രത്തിലെ പ്രസ്താവനയിൽ ഒപ്പമുണ്ടായിരുന്ന മറ്റു വൈദ്യൻമാരുടെ സംഭാവനകളെ എടുത്തുപറയുന്നതിൽ വിമുഖത കാണിച്ചു എന്നതാണ്.
യഥാർത്ഥത്തിൽ, ബുദ്ധമതത്തിൻറെ സ്വാധീനത്താൽ പ്രചരിപ്പിക്കപ്പെട്ട ഔഷധവിധിപ്രയോഗങ്ങൾ ഇട്ടിഅച്യുതനെന്നപോലെ മറ്റ് വൈദ്യൻമാർക്കും അറിയാമായിരുന്നു എന്ന വസ്തുത, ഇട്ടി അച്യുതൻറെ സാക്ഷ്യപത്രത്തെ മാത്രം ഉയർത്തിക്കാട്ടിയതിലൂടെ തമസ്കരിക്കപ്പെടുകയായിരുന്നുവെന്നും ഗ്രോവ് തൻറെ പുസ്തകത്തിൽ പറയുന്നു (പേജ് 87).
ഗ്ളോബൽ ഹിസ്റ്ററീസ് എന്ന ജേണലിൽ 2015 ഡിസംബറിൽ പ്രസിദ്ധീകരിക്കപ്പെട്ട പ്രബന്ധത്തിൽ മാളവികാ ബിന്നിയും ബുദ്ധമതത്തിൻറെ പ്രചാരത്തിലൂടെ കൈവന്ന സസൗഷധസമ്പത്തിനെ വൈദ്യം എന്നുതന്നെ വിശേഷിപ്പിക്കുവാനാണ് ശ്രമിച്ചിട്ടുള്ളത്.
അതേസമയം ഹോർത്തൂസ് മലബാറിക്കസിൻറെ തയ്യാറാക്കലിൽ ഇട്ടിഅച്യുതൻറെ പങ്കാളിത്തത്തെ അംഗീകരിക്കുകയും ചെയ്യുന്നു.
ഇട്ടി അച്യുതൻറെ ജീവചരിത്രം
ഇട്ടി അച്യുതൻറെ ജീവചരിത്രം എന്ന് വിശേഷിപ്പിക്കാനാവില്ലെങ്കിലും ഇട്ടിഅച്യുതന്റെ സംഭാവനകളെ അടയാളപ്പെടുത്തുന്ന പുസ്തകം എന്ന തരത്തിൽ ശ്രദ്ധേയമാവുന്നത് എ.എൻ. ചിദംബരൻ എഴുതി, കേരള സാഹിത്യ അക്കാദമി പ്രസിദ്ധപ്പെടുത്തിയ ഹോർത്തൂസും ഇട്ടിഅച്യുതനും: സത്യവും മിഥ്യയും  എന്ന പുസ്തകമാണ്.
ഹോർത്തൂസിൻറെ സ്യഷ്ടിയിൽ പങ്കെടുത്തവരെക്കുറിച്ച് വ്യത്യസ്ത അവകാശവാദങ്ങൾ ഉന്നയിക്കപ്പെടുകയും വിവാദങ്ങൾ ഉയരുകയും ചെയ്ത പശ്ചാത്തലത്തിലാണ് കൊടക്കരപ്പള്ളി ഇട്ടി അച്യുതൻ സ്മാരക ട്രസ്റ്റ് സെക്രട്ടറിയും ഹോർത്തൂസ് മലബാറിക്കൂസ് ട്രസ്റ്റിൻറെ സ്ഥാപകരിലൊരാളുമായിരുന്ന എൻ. എൻ. ചിദംബരൻ ഈ പുസ്തകം രചിക്കുന്നത്.
ഹോർത്തൂസിൻറെ തയ്യാറാക്കലിൽ ഫാദർ മാത്തേവൂസ് എന്ന കർമ്മലീത്താപുരോഹിതനും കൊങ്കിണിബ്രാഹ്മണരും വഹിച്ച പങ്കിനെക്കുറിച്ചുള്ള തർക്കങ്ങൾ പല തെറ്റിദ്ധാരണകൾക്കും ഇട നൽകുകയുണ്ടായി.
ഇവയ്ക്കിടയിൽ നിന്നും ഇട്ടി അച്യുതൻറെ പങ്കിനെ വീണ്ടെടുക്കാനും അദ്ദേഹത്തിൻറെ സംഭാവനൾക്ക് ആധികാരികതയുടെ പിൻബലമേകാനും ചിദംബരൻറെ പുസ്തകത്തിന് കഴിഞ്ഞു.
പത്തൊൻപതാം നൂറ്റാണ്ടിൽ, പ്രശസ്ത സസ്യശാസ്ത്രജ്ഞനായ കാൾ ലുഡ്വിഗ് ബ്ലൂം, ഇട്ടി അച്യുതൻറെ ബഹുമാനാർത്ഥം ഒരു സസ്യജെനുസിന് അദ്ദേഹത്തിൻറെ പേര് നൽകുകയുണ്ടായി.
അച്യുഡേമിയ എന്ന പേരിലറിയപ്പെട്ടിരുന്ന ഈ ജനുസ് പക്ഷേ ഇപ്പോൾ പിലിയ എന്ന് പുനർനാമകരണം ചെയ്യപ്പെട്ട നിലയിൽ അർട്ടിക്കേസിയേ എന്ന കുടുംബത്തിലാണ് ഉൾപ്പെടുത്തപ്പെട്ടിരിക്കുന്നത്.
തിരുവനന്തപുരം ജില്ലയിലെ ജവഹർലാൽ നെഹ്റു ട്രോപ്പിക്കൽ ബൊട്ടാണിക് ഗാർഡൻ ആൻഡ് റിസർച്ച് ഇൻസ്റ്റിറ്റ്യൂട്ടിൽ (ജെഎൻടിബിജിആർെഎ) ഇട്ടി അച്ചുതന്റെ സ്മരണാർത്ഥം ഒരു ഔഷധസസ്യോദ്യാനം സ്ഥാപിക്കപ്പെട്ടിട്ടുണ്ട്.
കോഴിക്കോട് ജില്ലയിലുള്ള മലബാർ ബൊട്ടാണിക്കൽ ഗാർഡനിലും സമാനമായ ഒരു ഹോർത്തൂസ് സസ്യാരാമം ഇട്ടി അച്യുതൻറെ പേരിൽ പരിപാലിക്കപ്പെട്ടുവരുന്നുണ്ട്.
കടക്കരപ്പള്ളിയിൽ ഇട്ടിഅച്യുതൻറെ കുടുംബഗേഹം നിലനിന്നിരുന്ന സ്ഥലം ഇപ്പോൾ അദ്ദേഹത്തിൻറെ പിൻതലമുറയുടെ കൈവശമല്ലെങ്കിലും അവിടെ അദ്ദേഹത്തിൻറെ പേരിലുള്ള ഒരു കുര്യാല അഥവാ വിളക്കുമാടം ഇപ്പോഴും സംരക്ഷിക്കപ്പെട്ടിട്ടുണ്ട്.
തടികൊണ്ടുള്ള ചുമരുകളോടുകൂടിയതും ഓലമേഞ്ഞതുമായ ഒരു ചെറിയ കുടിലിൻറെ രൂപത്തിലുള്ള ഇതിനുമുന്നിൽ ഇന്നും സന്ധ്യാസമയത്ത് വിളക്ക്കൊളുത്തുന്നുണ്ട്.
ഏറെ അകലെയല്ലാതെ, ഇട്ടി അച്യുതൻറെ ജീവിതകാലത്ത് അനവധി ഔഷധസസ്യങ്ങൾ വളർന്നിരുന്നതായി പറയപ്പെടുന്ന ഒരു കാവും സംരക്ഷിക്കപ്പെട്ടിട്ടുണ്ട്.
ഇവ രണ്ടും 2014 ഒക്ടോബറിൽ സംസ്ഥാന പുരാവസ്തുവകുപ്പ് ഒരു ഗസറ്റ് വിജ്ഞാപനത്തിലൂടെ ഏറ്റെടുക്കുകയുണ്ടായി.
ഇതോടൊപ്പം, കൊച്ചി രാജാവ് ഇട്ടി അച്യുതന് സമ്മാനിച്ച പട്ടും വളയും  ചൊൽക്കേട്ടപൊസ്തകത്തെ ഉൾക്കൊണ്ടിരുന്ന ചൂരൽകൊട്ട,  ഇട്ടി അച്യുതൻ ഉപയോഗിച്ചിരുന്ന നാരായം എന്നിവയും സംരക്ഷിക്കപ്പെട്ടവയായി പ്രഖ്യാപിക്കപ്പെട്ടു.
അവലംബം ↑ ജോസഫ് ആൻ്റണി (൨൦൧൨) - ഹരിതഭൂപടം, മാതൃഭൂമി ബുക്സ്, പേജ് 15 ↑ ↑ ↑ ↑ {{ cite book }} :  CS1 maint: multiple names: authors list ( link ) ↑ ↑ കേരള ചരിത്രപാഠനങ്ങൾ- വേലായുധൻ പണിക്കശ്ശേരി , കറന്റ് ബുക്സ് ,പേജ് 122 ↑ ↑ പുറത്തേക്കുള്ള കണ്ണികൾ
ഹോർത്തൂസ് മലബാറിക്കൂസ് സ്കാൻ കോപ്പി ഹോർത്തൂസ് മലബാറിക്കൂസ് പി.ഡി.എഫ്. പതിപ്പ് ഹോർത്തൂസ് മലബാറിക്കൂസ് മലയാള പരിഭാഷ Archived 2007-08-26 at the Wayback Machine .
ഒപ്പൺ ഹൗസിൽ ശ്രദ്ധേയേമായത്‌ ഇട്ടി അച്ച്യൂതൻ സ്‌മാരകം ഇട്ടി അച്ചുതനും ചരിത്ര സാക്ഷ്യങ്ങളും
ഇട്ടിമാണി:മെയ്ഡ് ഇൻ ചൈന
നവാഗതരായ ജിബി-ജോജു സംവിധാനം ചെയ്ത് 2019 സെപ്റ്റംബർ 6ന് പ്രദർശനത്തിനെത്തിയ ഒരു മലയാളഭാഷ കോമഡി ചലച്ചിത്രമാണ് ഇട്ടിമാണി:മെയ്ഡ് ഇൻ ചൈന(English:Ittimani:Maid In Chaina) .
ആശിർവാദ് സിനിമാസിൻറ്റെ ബാനറിൽ ആന്റണി പെരുമ്പാവൂർ നിർമ്മിച്ച ഈ ചിത്രത്തിൽ മോഹൻലാലാണ് നായകൻ.
കനൽ എന്ന ചിത്രത്തിന് ശേഷം ഹണി റോസ് മോഹൻലാലിന്റെ നായികയായി  ഈ ചിത്രത്തിൽ അഭിനയിച്ചു.
ഈ ചിത്രത്തിന്റെ ഫസ്റ്റ്ലുക്ക് പോസ്റ്റർ പുറത്തിറങ്ങിയപ്പോൾ വൻ സ്വീകരണമാണ് പ്രേക്ഷകരുടെ ഭാഗത്ത് നിന്നും ലഭിച്ചത്.
ചട്ടയും മുണ്ടും അണിഞ്ഞ് മാർഗ്ഗംകളിയുടെ വേഷത്തിലാണ് മോഹൻലാൽ പോസ്റ്ററിൽ പ്രത്യക്ഷപ്പെട്ടത്.
ഒടിയന് ശേഷം ഷാജി കുമാർ ഛായാഗ്രഹണം നിർവഹിച്ച ഈ ചിത്രത്തിൻറ്റെ സംഗീത സംവിധാനം ചെയ്തത് ഫോർ മ്യൂസിക്കും, ദീപക് ദേവും , കൈലാസ് മേനോനും ചേർന്നാണ്.
പി പദ്മരാജൻ സംവിധാനം ചെയ്ത് 1987ൽ റിലീസായ തൂവാനത്തുമ്പികൾ എന്ന ചിത്രത്തിന് ശേഷം മോഹൻലാൽ തൃശൂർ ഭാഷ സംസാരിച്ച ഒരു ചിത്രം കൂടിയാണിത്.
ഈ ചിത്രത്തിലെ ഏതാനും സീനുകൾ ചൈനയിൽ വച്ചാണ് ചിത്രീകരിച്ചത്.
അനുകൂല അഭിപ്രായമാണ് ഈ ചിത്രത്തിന് 
തിയേറ്ററുകളിൽ നിന്നും ലഭിച്ചത്.
വെള്ളിമൂങ്ങ , ചാർലി , മുന്തിരിവള്ളികൾ തളിർക്കുമ്പോൾ തുടങ്ങിയ നിരവധി ചിത്രങ്ങളിൽ സഹ സംവിധായകരായിരുന്നു ജിബിയും ജോജുവും.
ചൈനയിൽ ജനിച്ച് കുന്നംകുളത്ത് ജീവിക്കുന്ന മാണിക്കുന്നേൽ ഇട്ടിമാത്തൻ മകൻ ഇട്ടിമാണിയുടെയും( മോഹൻലാൽ ) അവന്റെ പ്രിയപെട്ടവരുടെയും കഥയാണ് ഇട്ടിമാണി മെയ്ഡ് ഇൻ ചൈന.
ഡ്യൂപ്ലിക്കേറ്റന്റെ നാട് എന്ന വിളിപ്പേരുള്ള കുന്നംകുളവും ചൈനയും തമ്മിലുള്ള ബന്ധം തന്നെയാണ് ടൈറ്റിലിന്റെ ഹൈലൈറ്റ്.
സ്വന്തം അമ്മയുടെ ഓപ്പറേഷന് പോലും കമ്മീഷൻ വാങ്ങുന്ന, അമ്മ തെയ്യാമ്മയുടെ ഭാഷയിൽ പറഞ്ഞാൽ വേണ്ടി വന്നാൽ അമ്മയുടെ കിഡ്നി വരെ വിറ്റ് കാശാക്കാൻ പോന്ന തനി ബിസിനസ്സുകാരനാണ് ഇട്ടിമാണി.
നാട്ടിൽ ഒരു കാറ്ററിങ് സർവീസും അതിന്റെ മറവിൽ ഡ്യൂപ്ലിക്കേറ്റിൻറ്റെ സാധനങ്ങളുടെ ബിസിനസും ഇട്ടിമാണിക്കുണ്ട്.
എന്നാൽ മനസ്സിൽ ഏറെ നന്മയുള്ളവനും അമ്മയെ ജീവനേക്കാളേറെ സ്നേഹിക്കുന്നവനുമാണ്.
വയസ് കുറേയായിട്ടും ഇട്ടിമാണിക്ക് പെണ്ണ് കിട്ടിയിട്ടില്ല.
അതിനും കാരണങ്ങൾ ഉണ്ട്.
കുസൃതികളും കൗശലങ്ങളും അല്ലറ ചില്ലറ തട്ടിപ്പുകളുമായി ജീവിച്ചു പോകുന്ന ഇട്ടിമാണി അയൽക്കാരിയായ അന്നമ്മയുടെയും മക്കളുടെയും ജീവിതത്തിലേക്ക് കടന്നു വരുന്നതോടെയുണ്ടാകുന്ന സംഭവവികാസങ്ങളിലൂടെയാണ് കഥ വികസിക്കുന്നത്.
കഥാപാത്രങ്ങൾ മോഹൻലാൽ : ഇട്ടിമാണി/മാണിക്കുന്നേൽ മാത്തൻ/ഇട്ടിമാത്തൻ ഹണി റോസ് : ജെസ്സി പോത്തൻ രാധിക ശരത്കുമാർ : പ്ലാമൂട്ടിൽ അന്നാമ്മ ധർമ്മജൻ ബോൾഗാട്ടി : സൈനു കെ.പി.എ.സി. ലളിത : തെയ്യാമ്മ/ഇട്ടിമാണിയുടെ അമ്മ അജു വർഗ്ഗീസ് : സുഗുണൻ വിനു മോഹൻ : അജോ ഹരീഷ് കണാരൻ : ജോജി പോത്തൻ/ജെസ്സിയുടെ സഹോദരൻ സിദ്ദീഖ് : ഫാദർ ജോൺപോൾ സുനിൽ സുഖദ : ഫാദർ കോമൾ ശർമ്മ അരിസ്ട്രോ സുരേഷ്കപ്യാര് പ്രാഞ്ചി സലീം കുമാർ ...
മാപ്രാണം വർക്കി അശോകൻ ...
ഡോക്ടർ ആസിഫ് മൂപ്പൻ ജോണി ആൻറ്റണി...
അഡ്വക്കേറ്റ് തര്യൻ ആന്റണി പെരുമ്പാവൂർ ...
ഡീ അഡിക്ഷൻ സെന്റ്റിലെ അറ്റൻഡർ ശ്വാസിക...
ബെറ്റി നന്ദു ...
റോയ് മാത്യു അഞ്ജന അപ്പുക്കുട്ടൻ...
തര്യന്റെ ഭാര്യ കൈലാഷ് മേനോൻ...
സേവിച്ചൻ സാജു നവോദയ ...
മൂശാരി ഭാസ്കരൻ സാജു കൊടിയൻ ...
രജിസ്റ്റാർ ശ്രീജിത്ത് രവി ...
അഡ്വക്കേറ്റ് ജെറി ഇടിക്കുള ശശി കലിംഗ ...
പോത്തൻ(ഫോട്ടോയിൽ മാത്രം) യമുന...
ജോജിയുടേയും,ജെസ്സിയുടേയും അമ്മ സിജോയ് വർഗീസ്...
അലക്സ് ശേഖർ മേനോൻ...
അച്ചായൻ നിരഞ്ജൻ കണ്ണൻ...
ഇട്ടിമാണിയുടെ കുട്ടിക്കാലം സേതുലക്ഷ്മി ...
മദർ സരസ ബാലുശ്ശേരി...
ഓൾഡ് ഏജ് ഹോമിലെ അന്തേവാസി സുകുമാരൻ ...
അവറാച്ചൻ(ഫോട്ടോയിൽ മാത്രം) നിർമ്മാണം
മുന്തിരിവള്ളികൾ തളിർക്കുമ്പോൾ എന്ന ചിത്രത്തിന്റെ ഷൂട്ടിംഗ് സെറ്റിൽ നിന്നും പറഞ്ഞു തുടങ്ങിയ കഥയാണ് ഇട്ടിമാണി മെയ്ഡ് ഇൻ ചൈന എന്ന പേരിലെ മോഹൻലാൽ ചിത്രമായി പരിണമിച്ചത്.
സംവിധായകൻ ജിബു ജേക്കബിന്റെ അസ്സോസിയേറ്റുകളായി അന്ന് ഈ ചിത്രത്തിൻറ്റെ സംവിധായകർ ജിബി-ജോജുവും പ്രവർത്തിച്ചിരുന്നു.
കാരവാനിൽ മുന്തിരി വള്ളികൾ തളിർക്കുമ്പോൾ എന്ന ചിത്രത്തിന്റെ സ്ക്രിപ്റ്റ് വിവരിക്കാൻ പോകുന്ന നേരത്തിനിടയിലാണ് ആദ്യമായി ഈ ചിത്രത്തെപ്പറ്റി മോഹൻലാലിനോട് പറഞ്ഞത്.
മുന്തിരിവള്ളികളുടെ ഫൈനൽ ഡബ്ബിങ് നടക്കുന്ന വേളയിലാണ് ആദ്യമായി കഥ മുഴുവനും വിവരിക്കുന്നത്.
എന്നാൽ ആ ചിത്രത്തിന്റെ പ്രൊമോഷനും കഴിഞ്ഞു 2017 ജനുവരി 23നാണ് മോഹൻലാലിന്റെ വീട്ടിലെത്തി ഇവർ തിരക്കഥ വായിച്ചു കേൾപ്പിച്ചത്.
തിരക്കഥയിൽ മാറ്റങ്ങൾ വരുത്തി.
വെളിപാടിന്റെ പുസ്തകം എന്ന ചിത്രത്തിന്റെ ഷൂട്ടിംഗ് നടക്കുന്ന സമയത്ത് വീണ്ടും മോഹൻലാലിനെ കാണാൻ സംവിധായകരെത്തി.
തനിക്കു പകരം മറ്റാരെയെങ്കിലും വച്ച് ചെയ്യൂ എന്നായിരുന്നു മോഹൻലാലിന്റെ മറുപടി.
ഒടിയൻ , ലൂസിഫർ , തുടങ്ങിയ ചിത്രങ്ങൾക്ക് അന്ന് മോഹൻലാൽ ഡേറ്റ് കൊടുത്തു കഴിഞ്ഞിരുന്നു.
കാത്തിരിക്കേണ്ടി വരും എന്ന സൂചന ഉണ്ടായെങ്കിലും പിന്മാറാൻ സംവിധായകർ തയ്യാറായിരുന്നില്ല.
ഈ ചിത്രം 2019 സെപ്റ്റംബർ 6ന് പ്രദർശനത്തിനെത്തിയത്.
പൃഥ്വിരാജ് സുകുമാരൻ നായകനായ ബ്രദേഴ്സ് ഡേ എന്ന ചിത്രവും രജീഷ വിജയൻ മുഖ്യ കഥാപാത്രത്തെ അവതരിപ്പിച്ച ഫൈനൽസ് എന്ന ചിത്രവും ഈ ചിത്രത്തിനൊപ്പമാണ് റിലീസ് ചെയ്തത്.
ടീസർ
ഈ ചിത്രത്തിന്റെ ആദ്യ ടീസർ 2019 ഓഗസ്റ്റ് 18നു വൈകിട്ട് അഞ്ച് മണിക്ക് റിലീസ് ചെയ്തു.
മോഹൻലാലും , കെ പി എ സി ലളിതയും ചൈന ഭാഷ സംസാരിക്കുന്ന വിഷ്വലിൽ നിന്നാണ് 
ടീസർ ആരംഭിക്കുന്നത്.
സലിം കുമാർ , സിദ്ദീഖ് തുടങ്ങിയവരെയും ഈ ടീസറിൽ കാണുവാൻ സാധിക്കുന്നുണ്ട്.
ട്രെയിലർ
2019 ഓഗസ്റ്റ് 28നു വൈകിട്ട് ആറു 
മണിക്കാണ് ഈ ചിത്രത്തിന്റെ ട്രെയിലർ
റിലീസ് ചെയ്തത്.
ഫോർ മ്യൂസിക് ആണ് ഈ ചിത്രത്തിൻറ്റെ
സംഗീത സംവിധാനം നിർവഹിച്ചത്.
സന്തോഷ് വർമ്മ,ബിബി-എൽദോസ് എന്നിവരാണ് ഈ ചിത്രത്തിലെ ഗാനങ്ങൾക്ക് വരികൾ എഴുതിയത്.
ഗാനങ്ങൾ ഇട്ടിമാണി മെയ്ഡ് ഇൻ ചൈന # ഗാനം Singer(s) ദൈർഘ്യം 1.
"ബൊമ്മ ബൊമ്മ" എം.ജി.ശ്രീകുമാർ , വൃന്ദ ഷമീക്ക് ഘോഷ്, മാസ്റ്റർ ആദിത്യൻ, 4:40 2.
"കുഞ്ഞാടേ നിന്റെ മനസ്സിൽ" ശങ്കർ മഹാദേവൻ , ബിബി മാത്യു, ദേവിക സൂര്യ പ്രകാശ് വൃന്ദ 3:42 അവലംബം
ഇട്ടൂലി വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
കേരളത്തിലെ  ഗ്രാമങ്ങളിൽ  കുട്ടികൾ കളിക്കുന്ന ഒരു കളി  ആണ് ഇട്ടൂലി .
വളരെച്ചെറിയ  നിയമവ്യവസ്ഥ ആണ്  ഇതിനുള്ളത്.
സേഫ്റ്റിപിൻ, ബട്ടൻസ് തുടങ്ങിയവയാണ് കളിസാധനം.
ഒരുകുട്ടി, സേഫ്റ്റിപിൻ മറ്റുള്ള കുട്ടികൾ കാണാതെ  മുൻ കൂട്ടി  തീരുമാനിച്ച  പരിധിക്കുള്ളിൽ  ഒളിപ്പിച്ചു  വെയ്കുന്നു.
അതിനുശേഷം  ഇട്ടൂലി എന്ന് പറയുന്നു .
സേഫ്റ്റിപിൻ എവിടെയെങ്കിലും  കുത്തി വച്ചാൽ കുത്തുലീ എന്നും , വച്ചാൽ വച്ചൂലി എന്നും, ഇട്ടാൽ ഇട്ടൂലി എന്നും, മുടിവച്ചാൽ മൂടുലി എന്നും  മറ്റുള്ളവർക്ക്  ഏതു രീതിയിലാണ്  ഒളിപ്പിച്ചത് എന്ന് സൂചന കൊടുക്കുന്നു.
ആദ്യംകണ്ടെത്തുന്നയാൾ  കളിയിൽ ജയിക്കുകയും അടുത്ത ഇട്ടൂലി ക്കുള്ള  അവസരം അയാൾക്ക് കിട്ടുകയും ചെയ്യുന്നു.
ഇടുപിടി
ഒരു വശം മാത്രം കൊട്ടാവുന്ന ചെറിയൊരു കേരളീയ തുകൽ വാദ്യമാണ് ഇടുപിടി.
കിടുപിടി എന്നും പേരുണ്ട്.
ഇതുപോലൊരു വാദ്യം തമിഴ്നാട്ടിലും പ്രചാരത്തിലുണ്ട്.
ഏകദേശം അർധഗോളാകൃതിയാണ് ഇടുപിടിക്ക്.
തടികൊണ്ടാണ് ഇതിന്റെ കുറ്റി നിർമ്മിക്കുന്നത്.
കുറ്റിയുടെ വായ് തുകൽ കൊണ്ട് മൂടി തുകൽവാറ് കൊണ്ട് കെട്ടി മുറുക്കിവയ്ക്കും.
ചില ക്ഷേത്രങ്ങളിൽ നാഗസ്വരത്തിനൊപ്പം ഇടുപിടി ഉപയോഗിക്കാറുണ്ട്.
ഇട്ടിത്തൊമ്മൻ കത്തനാർ ഇംഗ്ലീഷ് വിലാസം https://ml.wikipedia.org/wiki/Ittithomman_Kathanar
പതിനേഴാം നൂറ്റാണ്ടിൽ (ജനനം: 1586 ; മരണം 1659 മേയ് 10) കേരളത്തിൽ ജീവിച്ചിരുന്ന ഒരു ക്രിസ്തീയപുരോഹിതനും സുറിയാനി ക്രിസ്തീയസമൂഹത്തിന്റെ നേതാക്കളിൽ ഒരാളുമായിരുന്നു ആഞ്ഞിലിമൂട്ടിൽ ഇട്ടിത്തൊമ്മൻ കത്തനാർ .
വെട്ടിക്കുന്നേൽ ഇട്ടിത്തൊമ്മൻ കത്തനാർ എന്ന പേരിലും അദ്ദേഹം അറിയപ്പെടുന്നു.
കേരളക്രിസ്തീയതയിലെ പരദേശി പൗരോഹിത്യ മേധാവിത്വത്തിനെതിരായി 1653-ൽ നടന്ന ചരിത്രപ്രസിദ്ധമായ കൂനൻ കുരിശുസത്യത്തിലും അതേ തുടർന്ന് സംഭവിച്ച സുറിയാനി ക്രിസ്തീയതയുടെ വിഭജനവുമായി ബന്ധപ്പെട്ട സംഭവങ്ങളിലും കത്തനാർ നിർണ്ണായകമായ പങ്കു വഹിച്ചു.
ചരിത്രപുരുഷൻ
കൂനൻ കുരിശുസത്യം നടക്കുമ്പോൾ 67-നടുത്ത് വയസ്സുണ്ടായിരുന്ന കത്തനാർ, കേരളനസ്രാണിസഭയുടെ സ്വയം ഭരണാവകാശം ഇല്ലാതാക്കിയ ഉദയമ്പേരൂർ സൂനഹദോസിനു മുൻപുള്ള 'നല്ലനാളുകൾ' ഒർമ്മിച്ചിരുന്ന മുതിർന്ന പുരോഹിതന്മാരിൽ ഒരാളായിരുന്നു.
പാശ്ചാത്യരായ പുരോഹിതനേതൃത്വത്തിനെതിരെ മട്ടാഞ്ചേരിയിലെ കൂനൻ കുരിശിനു മുൻപിൽ നടന്ന കലാപത്തെ തുടർന്ന്, കേരളനസ്രാണികൾ അവരുടെ ആത്മീയനേതൃത്വത്തിന് വിദേശികളെ ആശ്രയിക്കുന്നതിനു പകരം പരമ്പരാഗതനേതാവായിരുന്ന അർക്കദ്യാക്കോനെ മെത്രാനായി വാഴിക്കുകയാണു വേണ്ടതെന്ന ആശയത്തിന് 1653 ഫെബ്രുവരി മേയ് മാസങ്ങളിൽ ഇടപ്പള്ളിയിലും ആലങ്ങാട്ടും നടന്ന സഭാസമ്മേളനങ്ങളുടെ അംഗീകാരം ലഭിച്ചത് ഇട്ടിത്തൊമ്മൻ കത്തനാരുടെ ശ്രമഫലമായാണ്.
തുടക്കത്തിൽ 'പുത്തൻകൂർ' വിഭാഗം നേരിട്ട പ്രതിസന്ധികളിൽ ഇട്ടിത്തൊമ്മൻ കത്തനാരുടെ ബുദ്ധി രക്ഷയായി.
കൊച്ചിയിലെ ഒരു യുവരാജാവിന്റെ സഹായത്തോടെ, മുളന്തുരുത്തിയിൽ താമസിച്ചിരുന്ന തോമാമെത്രാനെ പിടികൂടാൻ ഇറ്റലിക്കാരനായ കത്തോലിക്കാമെത്രാൻ ജോസഫ് സെബസ്ത്യാനി നടത്തിയ ശ്രമം പരാജയപ്പെട്ടത് ഇട്ടിത്തൊമ്മൻ കത്തനാരുടെ സാമർത്ഥ്യം മൂലമാണ്.
ഉദയമ്പേരൂർ സൂനഹദോസ് സൃഷ്ടിച്ച പരതന്ത്രാവസ്ഥക്കെതിരെയുള്ള കലാപത്തിന്റെ സൂത്രധാരനായിരുന്ന കത്തനാരെ, സുറിയാനി ക്രിസ്ത്യാനികളിൽ വലിയൊരു വിഭാഗം, അവരുടെ ചരിത്രനായകന്മാരിൽ ഒരാളെന്ന നിലയിൽ ബഹുമാനപൂർവം അനുസ്മരിക്കുന്നു.
ഇന്നത്തെ ആലപ്പുഴ ജില്ലയിൽ , തിരുവൻവണ്ടൂർ പഞ്ചായത്തിൽ പെട്ട കല്ലിശ്ശേരി വലിയ പള്ളിയിൽ വികാരിയായിരുന്ന കത്തനാരുടെ അന്ത്യവിശ്രമസ്ഥാനം ആ ദേവാലയമാണ്.
സംസ്കാരസ്ഥാനത്തിനു മുകളിലുള്ള ഫലകത്തിൽ ഇങ്ങനെ എഴുതിയിരിക്കുന്നു:- “ ഈ പള്ളിയുടെ വികാരിയും 1653-ലെ കൂനൻ കുരിശുസത്യത്തിന്റെ നായകനും ആയിരുന്ന ശേഷം 1659 മേടമാസം 27-ആം തിയതി മരിച്ച് ഇവിടെ സംസ്കരിക്കപ്പെട്ട ആഞ്ഞിലിമൂട്ടിൽ ഇട്ടിത്തൊമ്മൻ കത്തനാരുടെ പാവനസ്മരണയ്ക്ക്. ”
എഴുത്തുകാരൻ
സുറിയാനി ക്രിസ്ത്യാനികൾക്കിടയിലെ ക്നാനായ വിഭാഗത്തിൽ പെടുന്ന ഇട്ടിത്തൊമ്മൻ കത്തനാർ ഒരെഴുത്തുകാരനും കൂടി ആയിരുന്നു.
സുറിയാനി ക്രിസ്ത്യാനികളുടെ ചരിത്രസ്മൃതിയുടെ കാവ്യരൂപത്തിലുള്ള നാടകീയചിത്രീകരണമായ മാർഗ്ഗം കളിപ്പാട്ടിന്റെ നിലവിലുള്ള പാഠം അദ്ദേഹത്തിന്റെ സൃഷ്ടിയാണെന്നു കരുതുന്നവരുണ്ട്.
പതിനേഴാം നൂറ്റാണ്ടിലേയും പിൽക്കാലങ്ങളിലേയും കത്തോലിക്കാ രേഖകളും ലേഖകന്മാരും ഇട്ടിത്തൊമ്മൻ കത്തനാരെ ദുഷ്ടബുദ്ധിയായി ചിത്രീകരിക്കുന്നു.
ഇരുപതാം നൂറ്റാണ്ടിൽ തമിഴ്നാട്ടിൽ പ്രവർത്തിച്ച സ്കോട്ട്ലൻഡിൽ നിന്നുള്ള ആംഗ്ലിക്കൻ വേദപ്രചാരകനും മെത്രാനും സഭാചരിത്രകാരനുമായ സ്റ്റീഫൻ നീലിനെപ്പോലെ ഈ വിഷയങ്ങളിൽ നിഷ്പക്ഷരായ സഭാചരിത്രകാരന്മാരും ഇട്ടിത്തൊമ്മൻ കത്തനാരെ ഉപജാപപ്രിയനും നിഗൂഢസ്വഭാവിയും ആർജ്ജവം ഇല്ലാത്തവനും ആയി വിലയിരുത്തുന്നു.
കൂനൻകുരിശു സത്യത്തിനു ശേഷം, തോമ്മാ അർക്കാദ്യാക്കോനെ സുറിയാനി ക്രിസ്ത്യാനികളുടെ വൈദികമേലദ്ധ്യക്ഷനായി അവരോധിക്കുന്നതിനെ പിന്തുണച്ച്, അഹത്തള്ളാ മെത്രാന്റെ പേരിൽ അവതരിപ്പിക്കപ്പെട്ട രേഖകൾ വ്യാജമായിരുന്നെന്നും അവ ചമച്ചത് സുറിയാനി ഭാഷയിൽ അഗാധമായ പാണ്ഡിത്യം ഉണ്ടായിരുന്ന കത്തനാർ ആയിരുന്നെന്നും അവർ കരുതുന്നു.
൧ 1653-ൽ കൂനൻ കുരിശുസത്യം നടക്കുമ്പോൾ ഇട്ടിത്തൊമ്മൻ കത്തനാർക്ക് 67 വയസ്സുണ്ടായിരുന്നു എന്ന സ്റ്റീഫൻ നീലിന്റെ അനുമാനത്തെ അടിസ്ഥാനമാക്കി.
അവലംബം 1 2 3 1 2 സ്കറിയ സക്കറിയ, ഉപോദ്ഘാതം, ഉദയമ്പേരൂർ സൂനഹദോസിന്റെ കാനോനകൾ (പുറങ്ങൾ 68-69) 1 2 3 സ്റ്റീഫൻ നീൽ, എ ഹിസ്റ്ററി ഓഫ് ക്രിസ്റ്റ്യാനിറ്റി ഇൻ ഇന്ത്യ, ഫ്രം ദ ബിഗിനിങ്ങ് ടിൽ 1707)(പുറം 320)": "....
ഈ സമയത്താണ് അഞ്ഞിലിമൂട്ടിൽ ഇട്ടിത്തൊമ്മൻ കത്തനാരുടെ നിഗൂഢവ്യക്തിത്വം രംഗത്തു വരുന്നത്.....
സമകാലീനരുടെ ദുഷ്പ്രചരണപ്രവണതയെ കണക്കിലെടുത്താൽ പോലും, കത്തനാർ ആർജ്ജവം ഉള്ളവനായിരുന്നെന്നു കരുതുക ബുദ്ധിമുട്ടാണ്.....
" (...it is not easy to believe that the cattanaar was a man of integrity") ↑ തിരുവൻവണ്ടൂർ ഗ്രാമപഞ്ചായത്തിന്റെ വെബ് സൈറ്റ് Archived 2016-03-04 at the Wayback Machine .
↑ 2011 ഏപ്രിൽ 29-ലെ ദ ഹിന്ദു ദിനപത്രത്തിൽ വന്ന വാർത്ത Preserving the purity of Margamkali ↑ ജേക്കബ് വെള്ളിയാൻ, എസ് കുര്യൻ വേമ്പേനി, തനിമയുടെ മധുഗീതി, മാർഗ്ഗം കളിപ്പാട്ട്(പുറം 82) ↑ കേരളത്തിൽ പാലാ രൂപതയിലെ പാഠപുസ്തകസമിതി അംഗീകരിച്ച്, കത്തോലിക്കാ സെക്കണ്ടറി സ്കൂൾ വിദ്യാർത്ഥികളുടെ വേദോപദേശത്തിന്റെ ഭാഗമാക്കിയിരുന്ന "തിരുസഭാചരിത്രസംഗ്രഹം" (1966-ൽ പാലായിലെ സെന്റ് തോമസ് പ്രസ്സിൽ അച്ചടിച്ചത് (പുറങ്ങൾ 95-96) ↑ ഫാദർ ഗീവർഗീസ് ചേടിയത്ത്, മലങ്കരസഭാ ചരിത്രം (ഒന്നാം ഭാഗം, പുറങ്ങൾ 41-42)
ഇട്ടിലാക്കൽ
മലപ്പുറം ജില്ലയിലെ തിരൂർ താലൂക്കിൽ താനൂർ ബ്ലോക്കിലെ പൊന്മുണ്ടം , താനാളൂർ , ഒഴൂർ പഞ്ചായത്തുകൾ അതിർത്തി പങ്കിടുന്ന ഒരു പ്രദേശമാണ് ഇട്ടിലാക്കൽ.
പൊന്മുണ്ടം പഞ്ചായത്തിലെ 13 അരിപീടിയേങ്ങൽ,14 ഇട്ടിലാക്കൽ വാർഡുകളും താനാളൂർ പഞ്ചായത്തിലെ 09 തവളാംകുന്ന്, 10 നിരപ്പിൽ വാർഡുകളും ഉൾപ്പെടുന്നതാണ് ഈ പ്രദേശം.
മധ്യ കാലഘട്ടത്തിൽ വെട്ടത്തുനാടിന്റെ ഭാഗമായിരുന്ന ഈ പ്രദേശം ചരിത്രപരമായും വളരെ പ്രാധാന്യമുള്ളതാണ്.
പനവേൽ - കന്യാകുമാരി ദേശീയ പാത 66 നേയും കൊച്ചി -കോഴിക്കോട് തീരദേശ പാതയേയും പരസ്പരം ബന്ധിപ്പിക്കുന്ന പുത്തനത്താണി - വട്ടത്താണി PWD റോഡ് ഈ പ്രദേശത്തു കൂടിയാണ് കടന്നു പോകുന്നത്.
ഇട്ടിലാക്കലിൽ നിന്നും ആരംഭിക്കുന്ന ഇട്ടിലാക്കൽ - തെയ്യാല റോഡ് ചെമ്മാട് തിരുരങ്ങാടി കോഴിക്കോട് ഭാഗങ്ങളിലേക്കുള്ള ഒരു എളുപ്പ വഴി കൂടിയാണ്.
Ittilakkal, India Ittilakkal, India ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇട്ടിവ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Ittiva_Gramapanchayat
കൊല്ലം ജില്ലയിലെ ചടയമംഗലം ബ്ളോക്കിൽ ഉൾപ്പെടുന്ന ഇട്ടിവ ഗ്രാമപഞ്ചായത്തിന് 43.89 ച.
വിസ്തൃതിയാണ് ഉള്ളത്.
ഇത് ഒരു സ്പെഷ്യൽ ഗ്രേഡ് പഞ്ചായത്താണ്.
വയ്യാനം ആസ്ഥാനമായ ഇവിടെയാണ് കോട്ടുക്കൽ ഗുഹാക്ഷേത്രം സ്ഥിതി ചെയ്യുന്നത്.
പഞ്ചായത്തിന്റെ അതിരുകൾ അഞ്ചൽ , അലയമൺ , കടയ്ക്കൽ , ചടയമംഗലം , ഇടമുളക്കൽ എന്നീ പഞ്ചായത്തുകളാണ്‌.
വാർഡുകൾ മലപ്പേരൂർ ത്രാങ്ങോട് കോട്ടുക്കൽ വടക്കേ കോട്ടുക്കൽ നെടുപുറം പടിഞ്ഞാറേ വയല തോട്ടംമുക്ക് കിഴക്കേവയല വെളുന്തറ മണ്ണൂർ തുടയന്നൂർ മണലുവട്ടം ചാണപ്പാറ അണപ്പാട് ചരിപ്പറമ്പ് ചുണ്ട വയ്യാനം കീഴ്തോണി ഇട്ടിവ ഫിൽഗിരി മഞ്ഞപ്പാറ സ്ഥിതിവിവരക്കണക്കുകൾ ജില്ല കൊല്ലം ബ്ലോക്ക് ചടയമംഗലം വിസ്തീര്ണ്ണം 43.89 ചതുരശ്ര കിലോമീറ്റർ ജനസംഖ്യ 33571 പുരുഷന്മാർ 16183 സ്ത്രീകൾ 17328 ജനസാന്ദ്രത 764 സ്ത്രീ : പുരുഷ അനുപാതം 1071 സാക്ഷരത 89.55% അവലംബം
http://lsgkerala.in/ittivapanchayat Archived 2016-04-22 at the Wayback Machine .
ഇടൂഴി മാധവൻ നമ്പൂതിരി സ്മാരക ഗവണ്മെന്റ് ഹയർസെക്കണ്ടറി സ്കൂൾ, മയ്യിൽ
കണ്ണൂർ ജില്ലയിലെ തളിപ്പറമ്പ് സൌത്ത് ഉപജില്ലയിലെ ഒരു ഹയർ സെക്കണ്ടറി സ്കൂൾ ആണ് മയ്യിൽ ഗവർമെന്റ് ഹയർ സെക്കന്ററി സ്കൂൾ.
ഇടൂഴി മാധവൻ നമ്പൂതിരി സ്മാരക ഗവർമെന്റ് ഹയർ സെക്കന്ററി സ്കൂൾ (Idoozhi Madhavan Namboodiri Smaraka Government Higher Secondary School) എന്നതാണ് പൂർണ്ണ നാമം.
ഐ.എം.എൻ.എസ്.ജി.എച്ച്.എസ്.എസ്.മയ്യിൽ (IMNS GHSS Mayyil) എന്ന ചുരുക്കപ്പേരിലും അറിയപ്പെടുന്നു.
1957-ൽ ആണ് ഈ വിദ്യാലയം ഒരു ഹൈസ്കൂൾ ആയി മാറ്റിയത്.
ഈ വിദ്യാലയം കണ്ണൂർ ജില്ലയിലെ പഴക്കമേറിയ വിദ്യാലയങ്ങളിലൊന്നാണ്.
1997-ൽ ഈ വിദ്യാലയം ഹയർസെക്കന്ററി സ്കൂളായി ഉയർത്തപ്പെട്ടു.
മയ്യിൽ ഗ്രാമപഞ്ചായത്തിലെ മയ്യിൽ പട്ടണത്തിന്റെ ഹൃദയഭാഗത്താണ്‌ സ്കൂൾ സ്ഥിതി ചെയ്യുന്നത്.
അതിന് മുമ്പ് ഹയർ എലിമെന്ററി സ്കൂൾ ആയാണ് വിദ്യാലയം പ്രവർത്തിച്ചത്.
ഹൈസ്കൂളായി ഉയർത്തുമ്പോൾ അപ്പോഴുള്ള ഹയർ എലിമെന്ററി സ്കൂളിന്റെ കെട്ടിടങ്ങളും ഉപകരണങ്ങളും ആവശ്യമായ സ്ഥലവും അന്നത്തെ സ്കൂൾ മാനേജർ ആയ ബ്രഹ്മശ്രീ.
ഇടൂഴി ഇല്ലത്ത് മാധവൻ നമ്പൂതിരി സൌജന്യമായി വിട്ടുകൊടുത്തതാണ്.
അപ്പർ പ്രൈമറി, ഹൈസ്കൂൾ, ഹയർ സെക്കണ്ടറി വിഭാഗങ്ങൾക്ക് നല്ല രീതിയിൽ ആവശ്യമായ കെട്ടിട സൌകര്യങ്ങൾ ഉണ്ട്.
വളരെ വിശാലമായ മൈതാനം സ്കൂളിന് ഉണ്ട്.
പാഠ്യേതര പ്രവർത്തനങ്ങൾ നാഷണൽ കേഡറ്റ് കോർ (എൻ.സി.സി.) ജൂനിയർ റെഡ്ക്രോസ് ഭാരത്‌ സ്കൗട്ട്സ് ആൻഡ്‌ ഗൈഡ്സ് നാഷണൽ സർവീസ് സ്കീം വിദ്യാരംഗം കലാസാഹിത്യവേദി നേട്ടങ്ങൾ 2013 - കിലയും ആകാശവാണിയും സംയുക്തമായി സംഘടിപ്പിച്ച റേഡിയോ സ്കൂൾ പഞ്ചായത്ത് മത്സരത്തിൽ ഒന്നാം സ്ഥാനം .
2015 - സംസ്ഥാന സ്കൂൾ ശാസ്ത്രോത്സവത്തിൽ ഹൈസ്കൂൾ 'സയൻസ് മാഗസിൻ' വിഭാഗത്തിൽ മൂന്നാം സ്ഥാനവും എ ഗ്രേഡും .
2015 - സംസ്ഥാന സ്കൂൾ ശാസ്ത്രോത്സവത്തിൽ ഹൈസ്കൂൾ 'സയൻസ് നാടകം' വിഭാഗത്തിൽ എ ഗ്രേഡ്.
സ്കൂളിന്റെ മുൻ പ്രധാനാദ്ധ്യാപകർ:
സ്കൂളിന്റെ മുൻ പ്രിൻസിപ്പിൾമാർ: പ്രശസ്തരായ പൂർവവിദ്യാർത്ഥികൾ പി.കെ. ശ്രീമതി [എം.പി.] കെ.കെ. കുഞ്ഞനന്തൻ നമ്പ്യാർ (ദീർഘകാലം മയ്യിൽ പഞ്ചായത്ത് പ്രസിഡണ്ട് ആയിരിന്നു) പുറമെ നിന്നുള്ള കണ്ണികൾ
അവലംബം ↑ http://dhsekerala.gov.in/schoolist.aspx?dcode=13 ↑ http://www.thehindu.com/todays-paper/tp-national/tp-kerala/winners-of-radio-school-panchayat-contest/article4536617.ece ↑ http://schoolsasthrolsavam.in/site15/index.php/welcome/schoolpoints_detailed/3/1/13056%5Bപ്രവർത്തിക്കാത്ത+കണ്ണി%5D
ഇട്ടിമിറസ് ഇംഗ്ലീഷ് വിലാസം https://ml.wikipedia.org/wiki/Itemirus
അന്ത്യ ക്രിറ്റേഷ്യസ് കാലത്തു ജീവിച്ചിരുന്ന ഒരു ദിനോസർ ആണ് ഇട്ടിമിറസ് .